সিড বার্নস
সিডনি জর্জ বার্নস (ইংরেজি: Sid Barnes; জন্ম: ৫ জুন, ১৯১৬ - মৃত্যু: ১৬ ডিসেম্বর, ১৯৭৩) নিউ সাউথ ওয়েলসের অ্যান্নানডেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও ক্রিকেট লেখক ছিলেন। অস্ট্রেলিয়া দলের অন্যতম সদস্য ছিলেন। ১৯৩৮ থেকে ১৯৪৮ মেয়াদকালে অস্ট্রেলিয়া ক্রিকেট দলের প্রতিনিধিত্ব করেন। ইনিংসের গোড়াপত্তন থেকে শুরু করে নিচেরসারিতেও ব্যাটিং পারদর্শী ছিলেন ‘ব্যাগ্গা’ ডাকনামে পরিচিত সিড বার্নস। দ্বিতীয় বিশ্বযুদ্ধ পরবর্তীকালে তাকে অস্ট্রেলিয়ার অন্যতম সেরা ব্যাটসম্যান হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন তিনি।